Poštovani građanke ili građani Republike Hrvatske
Potaknut konstantnim dezinformacijama
koje se plasiraju iz Agencije za ugljikovodike
kako se cijeli postupak istraživanja i eksploatacije ugljikovodika u Jadranu
provodi prema hrvatskim zakonima te napisima u medijima
koji umanjuju mogući utjecaj istraživanja i eksploatacije ugljikovodika na okoliš i gospodarstvo
zastupnik u Europskom parlamentu
odlučio sam reagirati i zaštititi javni interes svih građanki i građana Republike Hrvatske.
Obveza je svih građanki i građana,
kao i Vlade Republike Hrvatske poštivati Ustav Republike Hrvatske
koji u svom članku 70.
svakome jamči pravo na zdrav život
i obvezuje državu da osigurava uvjete za zdrav okoliš.
Po istom članku svatko je dužan,
u sklopu svojih ovlasti i djelatnosti, osobitu skrb posvećivati zaštiti zdravlja ljudi,
prirode i ljudskog okoliša.
U slučaju navedenog istraživanja i eksploatacije ugljikovodika u Jadranu,
Agencija za ugljikovodike i Vlada Republike Hrvatske
prekršile su Zakon o zaštiti okoliša, članak 55. i 56.
jer su se sve aktivnosti uključujući istraživanje koje je proveo Spectrum
mogle provesti tek nakon što Sabor usvoji na prijedlog Vlade,
Strategiju upravljanja morskim okolišem i obalnim područjem
Postupak donošenja Strategije obuhvaća savjetovanje s javnošću,
stratešku procjenu utjecaja na okoliš, konzultacije
s ostalim državama koje pripadaju morskoj podregiji Jadrana,
utvrđivanje prevladavajućeg javnog interesa,
i prevladavajućeg gospodarskog interesa
za pojedina područja te donošenje svih Akcijskih programa koji slijede iz Strategije.
Postojeći Zakon o istraživanju i eksploataciji ugljikovodika
nije usklađen s Direktivom 2013. godine
z Agencije za ugljikovodike i Ministarstva gospodarstva
tek je najavljeno donošenje Zakona o sigurnosti priobalnih naftnih i plinskih djelatnosti
koji bi sukladno Direktivi trebao propisati administrativne procedure javnog nadmetanja
i ishođenja dozvola za priobalne naftne i plinske djelatnosti.
Vlada Republike Hrvatske time šalje jasnu poruku
kako će novim zakonom retroaktivno legalizirati sve provedene administrativne procedure
i svoje odluke što je sramota za izvršnu vlast
koja bi trebala biti primjer svojim građankama i građanima.
Također, Vlada Republike Hrvatske
je na svojoj sjednici 17. prosinca 2014. godine
usvojila Godišnji plan normativnih aktivnosti za 2015. godinu
u kojem se ne nalazi niti izmjena postojećeg zakona niti donošenje novog zakona
pa se iz toga može zaključiti da su Agencija za ugljikovodike i Ministarstvo gospodarstva
u periodu između 17.12.2014. i 2.1.2015.
tek otkrili da postoji Direktiva
Pošto Republika Hrvatska nije implementirala Direktivu u svoj pravni sustav,
provedeni administrativni postupak javnog nadmetanja
i dodijele dozvola za istraživanje i eksploataciju ugljikovodika na Jadrau
može se smatrati ništavnim i u suprotnosti s javnim interesom.
Pozivam stoga Vladu Republike Hrvatske da poštuje Ustav,
izradom Strategije upravljanja morskim okolišem
i obalnim područjem omogući građanima Hrvatske otvoreno i nepristrano izjašnjavanje
o budućnosti hrvatskih otoka i priobalja te poništi dodijeljene dozvole
za istraživanje i eksploataciju ugljikovodika.
Očekujem da ministar zaštite okoliša i prirode gosp. Zmajlović,
ministar gospodarstva gosp. Vrdoljak
i predsjednica Uprave Agencije za ugljikovodike gđa. Dorić
konačno počnu raditi po zakonima Republike Hrvatske
i u javnom interesu građanki i građana.